Uroen på de globale markeder har lagt en dæmper på optimismen i Nordjylland. Det viser et nyt nordjysk konjunkturbarometer.

Det meste af året har ellers været præget af optimisme i det nordjyske erhvervsliv. Men nu er uroen på de globale markeder også nået til Nordjylland her i 4. kvartal. Det viser et nyt nordjysk konjunkturbarometer, som Aalborg Universitet, Vækstforum Nordjylland og Spar Nord Fonden har lavet. Det betyder faldende forventninger til ordrer, eksport og beskæftigelse. Virksomhederne har dog stadig optimisme i forhold til deres produktion.